Lav et referat af nedenstående tekst:

Tekst:
Direktøren i fødevarevirksomheden Dragsbæk i Thisted, Christian Munk, har sat sig et mål. Han drømmer om at skabe et stort erhvervsfællesskab i de lokaler, der tidligere tilhørte Oticon i Thisted. Overskriften for den nye erhvervspark, der har fået navnet Thy&Co, er blandt andet fødevarer og bæredygtighed, og den idé er der mange, der er med på. Der har været så stor søgning, at halvdelen af pladsen er optaget fra den 1. januar. - Det er første succeskriterie, der er nået, siger Christian Munk. Thy Erhvervsforum var først til at rykke ind i det 10.000 kvadratmeter store fællesskab, og senere fulgte Jeanette Lund, der har etableret sig med sin kommunikationsvirksomhed. - Det er meget spændende og kan udvikle sig til hvad som helst. Jeg håber, at det kan udvikle sig til noget positivt for både Thy og min virksomhed, siger hun. Christian Munk drømmer om, at der kan skabes nogle synergier og mange gode ideer, når mange forskellige virksomheder samles under samme tag. Spørgsmålet er så, om hans initiativ også er en god forretning. - Det vil jo vise sig, om det er ren filantropi. Men det er klart, at vi gjorde det jo ikke, hvis vi ikke troede på, at det er med til på et eller andet tidspunkt at kaste en idé fra sig, som der også er et forretningspotentiale i, siger Christian Munk.

Referat:
Der er stor interesse for det nye erhvervshus Thy&Co i Thisted.